**Yksin kotona** (engl. *Home Alone*) on vuonna 1990 ensi-iltansa saanut Chris Columbuksen ohjaama ja John Hughesin käsikirjoittama komediaelokuva. Elokuvan lapsipääosaa näyttelee Macaulay Culkin. *Yksin kotona* -elokuvasarjaan on tehty neljä jatko-osaa. Joulukuussa 2020 suoratoistopalvelu Disney+ ilmoitti tekevänsä elokuvasta uuden version.

Tarina
------

**Varoitus:  Seuraava kirjoitus paljastaa yksityiskohtia juonesta.**
Kevin McCallister on lähdössä perheensä kanssa Pariisiin jouluksi. Kevinistä tuntuu, että hän on kaikkialla tiellä eikä kukaan ole huomaavinaan häntä. Saatuaan aikaiseksi riidan muiden sukulaistensa kanssa hän toivoo ääneen, että muut lähtisivät eivätkä enää koskaan palaisi. Seuraavana aamuna herra ja rouva McCallister huomaavat nukkuneensa pommiin ja kaikessa hötäkässä unohtavat Kevinin kotiin, minkä rouva McCallister tajuaa vasta lentokoneessa. Kevin nauttii yksinäisyydestä, muttei kauan sillä lähistöllä hiiviskelevät murtovarkaat Marv (Daniel Stern) ja Harry (Joe Pesci). Kevinin on tehtävä strategia, jolla pysäyttää roistot ja pelastaa talo.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Macaulay Culkin   | … |  Kevin McCallister
  |
|  Joe Pesci   | … |  Harry
  |
|  Daniel Stern   | … |  Marv
  |
|  John Heard   | … |  Peter McCallister
  |
|  Roberts Blossom   | … |  Marley
  |
|  Catherine O’Hara   | … |  Kate McCallister
  |
|  Angela Goethals   | … |  Linnie
  |
|  Devin Ratray   | … |  Buzz
  |
|  Gerry Bamman   | … |  Frank-setä
  |
|  Hillary Wolf   | … |  Megan
  |
|  John Candy  | … |  Gus Polanski  |

Tuotanto
--------

Elokuvassa Kevin käyttää hyväkseen kuvitteellista gangsterielokuvaa *Angels with Filthy Souls*. Tilattuaan pizzaa Kevin soittaa videota pizzalähetille huijatakseen tätä. Myöhemmin Kevin käyttää videota saadakseen roistot luulemaan, että talossa on aseistettuja vaarallisia miehiä. Elokuva nimi viittaa James Cagneyn elokuvaan *Likakasvoiset enkelit* (*Angels with Dirty Faces*, 1938). Elokuvan niin ikään fiktiivinen jatko-osa *Angels with Even Filthier Souls* esiintyy elokuvassa *Yksin kotona 2*.

Vastaanotto
-----------

### Palkinnot

Elokuva sai yhteensä kymmenen palkintoa ja kolme ehdokkuutta, mukaan lukien kaksi Oscar-ehdokkuutta musiikista.

### Arvioita

*Video-oppaassa* vuodelta 1994 Bello Romano kutsuu elokuvaa sarjakuvamaisesti viihdyttäväksi koko perheen joulukaaokseksi ja antaa sille kolme tähteä viidestä, mikä vastaa sanallista arviota "hyvä". *VideoHound’s Golden Movie Retriever* antaa elokuvalle kolme tähteä neljästä.

Lähteet
-------

1. 1 2  Home Alone *Box Office Mojo*. Viitattu 2.7.2015. (englanniksi)
2. ↑  Yksin kotona -elokuvasta tulee uusi versio - alkuperäisohjaaja tyrmää: "Täyttä ajanhukkaa" *www.iltalehti.fi*. Viitattu 21.12.2020.
3. ↑  Romano, Bello (toim.): *Video-opas 95, Yli 8500 elokuvaa, 2000 uutuutta*. WSOY, 1994. ISBN 951-0-19839-0.
4. ↑  Home Alone[vanhentunut linkki], *VideoHound’s Golden Movie Retriever*. Gale, 2008. Haettu 15.11.2016 palvelusta HighBeam Research (vaatii tilauksen).

  

Chris Columbuksen ohjaamat elokuvat

|  |  |
| --- | --- |
| **1980-luku** | *Ilta kaupungilla* (1987) · *Eläköön Elvis* (1988) |
| **1990-luku** | *Yksin kotona* (1990) · *Äitini on naiseni* (1991) · *Yksin kotona 2 – Eksynyt New Yorkissa* (1992) · *Mrs. Doubtfire – Isä sisäkkönä* (1993) · *Yhdeksän kuukautta* (1995) · *Aina vierelläsi* (1998) · *Robotin elämää* (1999) |
| **2000-luku** | *Harry Potter ja viisasten kivi* (2001) · *Harry Potter ja salaisuuksien kammio* (2002) · *Rent* (2005) · *I Love You, Beth Cooper* (2009) |
| **2010-luku** | *Percy Jackson: Salamavaras* (2010) |

*Yksin kotona* -elokuvat
*Yksin kotona* (1990) | *Yksin kotona 2 – Eksynyt New Yorkissa* (1992) | *Yksin kotona 3* (1997) | *Yksin kotona 4* (2002)